ลักษณะร้าน : เป็นร้านขายไอศครีมเจ้าดังร้านหนึ่งที่เชียงใหม่ โดยจะเปิดในย่านม.เชียงใหม่ทำให้มีเด็กๆมากินเยอะ มีความคึกคักมากเลยทีเดียว

เล่าตอนที่ไปถึงร้าน : ตอนไปถึงร้านก็เป็นเวลาทุ่มกว่าๆแล้ว ที่ร้านคนก็เยอะคึกคักดี ส่วนใหญ่แล้วจะเป็นเด็กหอ เด็กม.เชียงใหม่ซะมากกว่า
บรรยากาศในร้านก็จัดออกมาได้อย่างน่ามอง มีการจัดร้านได้เป็นสัดส่วน มีความเป็น Art ในตัว นั่งกินแล้วมองรอบๆร้านไปได้เพลินๆเลย

ที่ตั้งร้าน : ร้านจะเป็นร้านใหญ่อยู่ริมถนน อยู่ถนนสุเทพ หลัง ม.เชียงใหม่

เมนูเด่นของร้าน : ไอศครีมโฮมเมดรสชาติต่างๆ ขายทั้งแบบเป็นลูกและเป็น SET
ราคา : เริ่มต้นที่ลูกละ 19 บาท

สำหรับในวันนี้ผมสั่ง SET ไอศกรีม 3 ลูก + Topping
รสชาติ : ไอศกรีม 3 รสที่สั่งมาเป็นรส ช็อคโกแลต ลิ้นจี่ และมะม่วง ตัวรสช๊อคฯนั้นเป็นรสชาติที่หวานเข้มข้นมาก กินแต่ละคำได้รสหวานช๊อคเน้นๆ อร่อยมากๆ
ส่วนรสลิ้นจี่นั้น จะเป็นรสชาติที่หวานสดชื่นมากๆ กินแล้วได้รสหวานลิ้นจี่อร่อย เป็นรสที่ไม่หวานเลี่ยนมากจนเกินไป กินได้เพลินๆเลย
และรสสุดท้ายเป็นรสมะม่วง เป็นรสมะม่วงหวานอร่อย และหวานกว่า Swensan's ด้วย อร่อยได้รสมะม่วงกำลังดีเลย

สรุปคะแนนตามความคิดเห็นของผม (เต็ม 5 คะแนน)
รสชาติ : 4.5 = ไอศครีมร้านนี้มีรสชาติหวานอร่อยไม่แพ้ร้านดังๆที่ขายตามห้างเลย
บรรยากาศ : 4.5 = จัดร้านได้น่ามองและน่านั่ง สะอาด แอร์เย็นสบาย
บริการ 4 = พนักงานพูดดี บริการดี
ราคา : 4 = ราคาไอศครีมถือว่าไม่แพงมาก ปริมาณกลางๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 22 / 5 / 56
